《饥鹓行寄孙星衍》
清代·洪亮吉

饥鹓尔不来，闻自天上堕。世人不知为奇祥，闻声而惊反惧祸。

不为牵汝头，缚汝脚，使汝乌不乌，鹊不鹊。墙倾月明，庭低露凉。

秋虫食之，令人心伤。徘徊不能行，我见惊是饥凤凰。

君不见，凤凰虽已饥，光彩自不藏。犹吐五色云，高若百尺樯。

世人文章休目迷，我辨毛质皆山鸡，不然不以饥鹓苦饥汝苦肥？

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。